(Foto: Yaoqi LAI)
Eskom waarsku die kragnetwerk is onder groot druk weens die vertraging met die indiensstelling van vyf opwekkingseenhede. Nog twee opwekkingseenhede het uitgeskop of moes afgeskakel word.
Die kragvoorsiener het 'n beroep op verbruikers gedoen om elektrisiteitsgebruik te beperk sodat daar genoeg krag beskikbaar is vir Woensdagaand se spitstyd.
Eskom sê daar is vertragings om twee opwekkingseenhede by die Tutuka-kragsentrale weer in diens te stel, asook 'n eenheid elk by die Duvha-, Matimba- en Kusile-kragsentrale. 'n Bykomende eenheid by Tutuka het Woensdagmiddag uitgeskop, terwyl Kusile se eenheid 1 afgeskakel is.
"Eskom-spanne werk hard om die eenhede weer in diens te stel."
Eskom sê die onbeplande instandhoudingswerk dra by tot die sowat 5 500 MW wat weens beplande instandhoudingswerk uit die netwerk gehaal is. Onbeplande instandhouding het tot amper 11 000 MW gestyg.
"Die stelsel kan vir die res van die week nog onder druk wees," het Eskom gesê.
Rooster vir matriekeksamen bekend
Ek is ook onder druk van my bankbetuurder se kant af . bou n brug en stap oor . Moenie julle onbekwaamheid en probleme myne maak nie .
En leer sal hulle nie. Dit was eens 'n spog Mpy, van die bestes in die wêreld, nou lyk dit meer na 'n wrak wat net op twee wield loop waarvan net die boonste dele van die twee bande styf is. Nooit maar nooit sal die ANC/EFF ooit bykom nie.
Waarom mag die Wes Kaap nie onafhanklik krag aankoop nie ? Klink dit te veel na druk jul krag waar dit hoort eskom ?
Ons betaal mos vir krag regtig waar so doen julle werk waarvoor julle betaal word en rol minder bolle! Ons is gatvol verby